Dovrei riuscire a in - Italiaans - Engels Vertaling en Voorbeelden
Je was op zoek naar: dovrei riuscire a inviartelo oggi (Italiaans - Engels)
daglejerens (Deens>Koreaans)πρωτοβουλία (Grieks>Engels)transportando (Portugees>Engels)shopping spree (Engels>Deens)kis kis ko ye song pasand hai english (Hindi>Engels)ijlis (Arabisch>Engels)online games (Engels>Tagalog)αντιπαθεια (Grieks>Engels)cho (Vietnamees>Duits)intimidara (Spaans>Chinees (Vereenvoudigd))बीपी पिक्चर (Engels>Hindi)phalacrocorax (Engels>Frans)what is his name (Engels>Tagalog)contratto di nolo a freddo scafo (Italiaans>Engels)check this out (Engels>Tamil)can we chat on whatsapp (Engels>Hindi)hoi doei (Nederlands>Engels)sözdinlemezliğinin (Turks>Duits)tu a deja viste paris (Frans>Engels)telah disampaikan (Maleis>Engels)et (Vietnamees>Engels)generalsekretæren (Deens>Fins)steal my girl (Engels>Tagalog)custard powder (Engels>Telugu)habrá sonado (Spaans>Chinees (Vereenvoudigd)) Solidariteit in die hof: Kleinsakeontwikkeling, Toerisme - Solidariteit WêreldSolidariteit Wêreld
Tuis › Mediaverklarings › Solidariteit in die hof: Kleinsakeontwikkeling, Toerisme
Solidariteit in die hof: Kleinsakeontwikkeling, Toerisme
Maandag | 20 April | 2020
Die Departement van Kleinsakeontwikkeling het in hofstukke wat onder eed geteken is teenoor Solidariteit onderneem om nie voort te gaan met die gebruik van rassekriteria wanneer hulp aan ondernemings toegeken word nie.
In teenstelling daarmee het die Departement van Toerisme, ook in hofstukke, aangevoer dat hy steeds ras as maatstaf vir hulp gaan gebruik. Solidariteit en die Departement van Toerisme gaan mekaar op 28 April in die Noord-Gautengse hooggeregshof aanvat om hierdie rassekriterium wat vir hulp geld, uit te daag.
Volgens dr. Dirk Hermann, bestuurshoof van Solidariteit, blyk dit dat die regering in homself verdeeld is oor die gebruik van ras as maatstaf vir hulp tydens die Covid-19-krisis.
“Die feit dat die Departement van Kleinsakeontwikkeling afstand gaan doen van ras as maatstaf is ʼn taktiese oorwinning. Dit is behaal danksy die kombinasie van openbare druk en regstappe. Solidariteit gaan ʼn streng waghondrol speel om toe te sien dat die Departement van Kleinsakeontwikkeling nie ras steeds as maatstaf in praktyk gebruik nie. Solidariteit het nou ʼn onderneming onder eed en kan onmiddellik hof toe gaan as ras steeds as maatstaf gebruik word.
Solidariteit gaan egter voluit voort met die hofaksie teen die Departement van Toerisme. Ons stryd teen rasgebaseerde hulp sal eers suksesvol wees as al die regeringsinstellings van hul rassekriteria vir hulpverlening afstand doen,” voer Hermann aan.
Solidariteit het vroeër ʼn klagte teen die Departement van Kleinsakeontwikkeling en die Departement van Toerisme by die Suid-Afrikaanse Menseregtekommissie (SAMRK) ingedien. Solidariteit het ook met regsaksie teen beide departemente begin.
Die Departement van Kleinsakeontwikkeling het in opponerende stukke finale bevestiging gegee dat ras nie ʼn maatstaf is om vir noodfondse in aanmerking te kom nie. Volgens hulle is die vrae wat in verband met ras op hulle aanlyn aansoekvorm gevra word, slegs vir statistiese boekhouding. Solidariteit doen ʼn beroep op ondernemings wat op grond van ras nie hulp kry nie, om hom dringend te kontak.
“Alhoewel ons die geveg teen die Departement van Kleinsakeontwikkeling gewen het, is ons steeds besig met die geveg teen die Departement van Toerisme. Die Departement van Toerisme se verweer is dat hulle steeds moet voldoen aan swart ekonomiese bemagtigingsvereistes. Die virus diskrimineer nie en die nood is nie as gevolg van ras nie. Die Departement van Toerisme het egter besluit om, anders as die virus, op grond van ras te diskrimineer,” sê Hermann.
“Die korona-krisis het nie plek vir rassediskriminasie nie. Noodhulp mag nie rassehulp word nie. Solidariteit is gereed om die Departement van Toerisme se rassehulp op 28 April te beveg. Die pandemie raak almal; ons kan nie toelaat dat hulp nie aan almal beskikbaar is nie,” sluit Hermann af.